Cuneiform Tablet Kt 94/k 1385 (AKT 6c 637)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šur-{d}UTU-ši ù da-da-a-ma a-na a-lá-ḫi-im qí-bi₄-ma a-LÁ.MA tí-ir-tí-kà šu-{d}EN.LÍL a-na KÙ.BABBAR-pì ù ṣí-ba-tí-šu ni-ṣa-ba-at-ma um-ma šu-ut-ma a-na KÙ.BABBAR lá kà-áš-da-ku šu-ma 3 ma-na KÙ.BABBAR ú-ma-am a-ša-qá-al-ma ú a-na ší-tí KÙ.BABBAR-pì-kà ú-me-e ta-ša-kà-na-ni ú KÙ.BABBAR-pu a-na ni dí šu ra-kà-sí-im 3 ma-na KÙ.BABBAR DUMU um-me-a-nim ke-nim e-pu-ul-ni-a-tí šu-ma a ma-lá ṭup-pu-ni bi-<big_gap> ta-am-ta-ga-ar-ni-a-tí KÙ.BABBAR ni-lá-qé ú i-na a-wa-tí-ni šu-ma lá ta-am-ta-ga-ar-ni-a-tí a-na KÙ.BABBAR ú-lá e-pu-ul-ni-a-tí a-ma-kam a-ta ma-lá-kà ù a-na gi₅-mì-li-ku-nu ša šu-{d}EN.LÍL DUMU ma-num-ki-a-šur um-ma šu-ut-ma 1 ma-na KÙ.BABBAR a-lá-qé-ma a-ḫa-ma en-um-a-šur a-ḫu-šu 1 ma-na KÙ.BABBAR a-na a-bi₄-a ḫa-bu-ul i-na li-bi₄ KÙ.BABBAR-pì-im a-lá-qé